**OBȘTEA MOȘNENILOR DRAGOSLĂVENI**

**CONVOCARE ADUNARE GENERALĂ ORDINARĂ 2021**

Consiliul de Administrație, în temeiul art. 22 și art. 34 din Statutul Obștii, convoacă Adunarea Generală Ordinară care, în contextul pandemiei cauzate de răspândirea noului tip de coronavirus SARS-CoV-2 şi a afecţiunii cauzate de acesta, COVID-19, se va desfășura pe cale electronică în perioada 21.05. 2021 - 26.05. 2021.

În aceste condiții, Adunarea Generală Ordinară se va desfășura astfel:

* informaţiile şi documentele care vizează problemele înscrise pe ordinea de zi pot fi consultate pe pagina proprie de internet: [www.obsteadragoslavele.ro](http://www.obsteadragoslavele.ro) (proiectul de hotărâre și anexele nr. 1-4).
* după consultare, accesați secțiunea Adunarea generală din site și apoi caseta denumită [VOT ELECTRONIC PENTRU ADUNAREA GENERALǍ A OBȘTII MOȘNENILOR DRAGOSLĂVENI-2021](https://www.obsteadragoslavele.ro/?p=309).
* identificarea fiecărui moșnean se face pe bază de nume de utilizator și parolă, unice pentru fiecare moșnean. Acestea vor fi transmise de către secretariatul obștii, electronic sau telefonic, către moșnenii despre care deținem astfel de date de contact. În cazul în care nu ați fost contactat, le puteți obține apelând numărul de telefon: 0720672903, după o verificare prealabilă a identității.
* secțiunea de vot de pe pe pagina proprie de internet va fi accesibilă în perioada cuprinsă între 21.05. 2021 ora 0800 și 26.05.2021 ora 1200, opțiunile moșnenilor putând fi exprimate doar în acest interval.
* pentru fiecare articol din propunerea de hotărâre aveți posibilitatea de a alege din cele trei opțiuni: vot pentru, vot împotrivă sau mă abțin. Este obligatorie bifarea unei opțiuni pentru fiecare articol.
* pentru votare puteți utiliza o singură dată numele de utilizator și parola.
* după expirarea perioadei pentru votare (26.05. 2021 ora 1200) se va proceda la verificarea îndeplinirii numărului minim de participanți impus de statutul obștii (50%+1 din numărul total de voturi).
* în cazul neîndeplinirii numărului minim de participanți, ADUNAREA GENERALĂ va fi declarată nestatutară și se va desfășura o alta, în perioada cuprinsă între 29.05.2021, ora 0800 și 02.06.2021, ora 1200, fără o altă convocare, folosindu-se aceleași nume de utilizator și parole. Desfășurarea acesteia nu mai este condiționată de îndeplinirea numărului minim de participanți.
* în cazul îndeplinirii numărului minim de participanți la data de 26.05.2021, ora 1200 , sau indiferent de numărul de participanți la data de 02.06.2021 ora 1200 , se va proceda la centralizarea voturilor și adoptarea HOTǍRÂRII ADUNĂRII GENERALE A OBȘTII MOȘNENILOR DRAGOSLĂVENI, la care se va anexa lista cu opțiunile fiecărui moșnean pentru articolele supuse dezbaterii.
* prezentarea pe site a moșnenilor care au participat la procesul de votare.

Consiliul de Administrație vă mulțumește

și vă așteaptă participarea în număr cât mai mare !

Președinte,

Mogoș Marcel